b'\n_START_ARTICLE_\nRostokas\n_START_SECTION_\nIstorija\n_START_PARAGRAPH_\nIX a. polabai \xc4\xafk\xc5\xabr\xc4\x97 gyvenviet\xc4\x99 prie Warnow up\xc4\x97s pavadint\xc4\x85 Roztoc. Dan\xc5\xb3 karalius Valdemaras I sudegino j\xc4\xaf 1161 m. V\xc4\x97liau ten apsigyveno vokie\xc4\x8di\xc5\xb3 pirkliai._NEWLINE_Miestas prad\xc4\x97jo kilti \xc4\xafstoj\xc4\x99s \xc4\xaf Hanzos s\xc4\x85jung\xc4\x85. 1218 m gavo Liubeko teis\xc4\x99. XIV a jis tapo galingu uostu \xe2\x80\x93 tur\xc4\x97jo 12 000 gyventoj\xc5\xb3 ir buvo did\xc5\xbeiausias Meklenburgo miestas. Buvo statomi laivai, 1419 m. \xc4\xafkurtas Rostoko universitetas._NEWLINE_XX a pirmoje pus\xc4\x97je mieste buvo \xc4\xafsik\xc5\xabrusios l\xc4\x97ktuv\xc5\xb3 gamyklos (Arado, Heinkel), jose buvo pagaminti pirmieji raketiniai ir reaktyviniai l\xc4\x97ktuvai. Didel\xc4\x97 miesto dalis buvo sugriauta Antrojo pasaulinio karo metais. V\xc4\x97liau tapo VDR pramon\xc4\x97s centru. Miestas yra vienas i\xc5\xa1 Europos plyt\xc5\xb3 gotikos kelio sto\xc4\x8di\xc5\xb3.'